Oficialusis leidinys L 158 , 25/06/1994 p. 0041 - 0045

specialusis leidimas suomių kalba: skyrius 3 tomas 58 p. 0151

specialusis leidimas švedų kalba: skyrius 3 tomas 58 p. 0151



Komisijos sprendimas 1994 m. gegužės 20 d. dėl tam tikrų produktų siuntų iš trečiųjų šalių fizinių patikrinimų periodiškumo sumažinimo pagal Tarybos direktyvą 90/675/EEB (94/360/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. gruodžio 10 d. Tarybos direktyvą 90/675/EEB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą [1], su paskutiniaisiais pakeitimais, padarytais direktyva 92/118/EEB [2], ypač į jos 8 straipsnio 3 dalį, kadangi iš trečiųjų šalių importuojamų produktų siuntų fizinių patikrinimų periodiškumas turėtų būti sumažintas pagal tam tikrus Direktyvos 90/675/EEB 8 straipsnio 3 dalyje nustatytus kriterijus dėl valstybių narių patirties ir pavojaus visuomenės bei gyvūnų sveikatai Bendrijoje; kadangi, be to, tam tikroms trečiosioms šalims, su kuriomis Bendrija yra sudariusi susitarimus dėl lygiavertiškumo, gali būti sumažintas tam tikrų produktų fizinių patikrinimų periodiškumas, atsižvelgiant, inter alia, į regionavimo principo taikymą gyvūnų ligų atveju ir į kitus Bendrijos veterinarijos principus; kadangi fizinių patikrinimų periodiškumą sumažins kiekviena valstybė narė; kadangi tai būtina padaryti tokiu būdu, kad importuotojas negalėtų nuspėti, ar bus atliekamas bet kokios konkrečios siuntos fizinis patikrinimas; kadangi minėto patikrinimų periodiškumo sumažinimo lygį reikia reguliariai peržiūrėti, remiantis Komisijos arba valstybių narių gauta informacija apie patikrinimų atlikimą pasienio kontrolės postuose; kadangi valstybės narės turėtų nedelsiant informuoti Komisiją apie patikrinimų metu nustatytą produktų neatitikimą būtiniems reikalavimams arba apie bet kokį kitą atskleistą pažeidimą; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Įgyvendindamos Direktyvos 90/675/EEB 8 straipsnį, valstybės narės sumažina produktų iš trečiųjų šalių fizinių patikrinimų periodiškumą, kaip nustatyta šio sprendimo I priede, jeigu, nepažeidžiant Europos ekonominės erdvės sutarties, Bendrijos sprendimai buvo priimti siekiant nustatyti: - patvirtintų trečiųjų šalių sąrašą, - patvirtintų (gyvūnų sveikatos ir visuomenės sveikatos) įmonių padalinių sąrašą, ir - pavyzdinį pažymėjimą (gyvūnų sveikata ir visuomenės sveikata). 2. II priede nurodytų trečiųjų šalių tos pačios grupės produktų siuntų fizinių patikrinimų, kuriuos turi atlikti valstybė narė, periodiškumas yra nustatytas minėtame priede. 3. Šio straipsnio 1 ir 2 punktai taikomi nepažeidžiant Direktyvos 90/675/EEB 15 ir 19 straipsnių. Jeigu valstybė narė taiko Direktyvos 90/675/EEB 15 straipsnyje nurodytas priemones, tokia situacija turi būti nedelsiant peržiūrėta Direktyvos 90/675/EEB 23 straipsnyje nustatyta tvarka; šiuo tikslu atitinkama valstybė narė apie tai iš karto informuoja Komisiją ir kitas valstybes nares, ypač siekdama įgyvendinti šio sprendimo 3 straipsnio 3 dalies antrą pastraipą. 2 straipsnis Valstybės narės organizuoja fizinius patikrinimus tokiu būdu, kad importuotojas negalėtų nuspėti, ar bus atliekamas bet kokios konkrečios siuntos fizinis patikrinimas. 3 straipsnis 1. Valstybės narės užtikrina, kad kiekvienas Komisijos sprendime 94/24/EB [3] nurodytas pasienio kontrolės postas, pagal šio sprendimo III priedą, registruotų visų importuotų produktų siuntų patikrinimų rezultatus, kuriuos saugotų ne trumpiau kaip 18 mėnesių nuo patikrinimo laiko. Rezultatų registravimas apima siuntas, kurioms Bendrijoje neišleidžiama laisvai cirkuliuoti. Kiekvienos valstybės narės centrinė veterinarijos institucija iki 1994 m. rugsėjo 1 d. ir po to kas šešis mėnesius privalo išsiųsti Komisijai rezultatų santrauką, parengtą pagal III priede nustatytą formą. 2. Komisija, remdamasi šio straipsnio 1 dalyje numatytomis rezultatų santraukomis, pateikia Veterinarijos nuolatiniam komitetui ataskaitą atliktų patikrinimų rezultatams įvertinti. 3. Komisija, vadovaudamasi šio straipsnio 2 dalyje nurodyta ataskaita, I ir II prieduose nurodytą patikrinimų periodiškumą peržiūri du kartus per metus, o pirmą kartą — iki 1994 m. spalio 1 d. Direktyvos 90/675 23 straipsnyje nustatyta tvarka Komisija taip pat valstybės narės prašymu arba savo iniciatyva peržiūri šio sprendimo I ir II prieduose nurodytą patikrinimų periodiškumą, atsižvelgdama į Direktyvos 90/675/EEB 8 straipsnio 3 dalyje nustatytus kriterijus, ir regionavimo principą bei į kitus Bendrijos veterinarijos principus. 4. Jeigu veterinarinių patikrinimų metu nustatomas pažeidimas, kuris turi rimtą poveikį gyvūnų arba visuomenės sveikatai, valstybės narės apie tai iš karto informuoja Komisiją. 4 straipsnis Šio sprendimo I priede nustatytų produktų fizinių patikrinimų periodiškumas nepažeidžia Direktyvos 92/118/EEB ar bet kokio pagal minėtą direktyvą Komisijos priimto sprendimo arba bet kokio kito Bendrijos teisės aktų nuostatų dėl fizinių patikrinimų. 5 straipsnis Jeigu Tarybos sprendime dėl lygiaverčių susitarimų nustatytas specialus fizinių patikrinimų periodiškumas, tokius periodiškumus Komisija nurodo II priede. 6 straipsnis Šis sprendimas iš dalies pakeičiamas iš karto, kai Taryba priima atitinkamus Direktyvos 90/675/EEB pakeitimus. 7 straipsnis Šis sprendimas taikomas nuo 1994 m. spalio 1 d. 3 straipsnis taikomas nuo penkioliktos dienos po pranešimo apie šį sprendimą pateikimo. 8 straipsnis Šis sprendimas yra skirtas valstybėms narėms. Priimta Briuselyje, 1994 m. gegužės 20 d. Komisijos vardu René Steichen Komisijos narys [1] OL L 373, 1990 12 31, p. 1. [2] OL L 62, 1993 3 15, p. 49. [3] OL L 18, 1994 1 21, p. 16. -------------------------------------------------- I PRIEDAS PRODUKTŲ GRUPĖS IR 1 STRAIPSNYJE NURODYTŲ TREČIŲJŲ ŠALIŲ ĮMONIŲ IMPORTUOJAMŲ PRODUKTŲ SIUNTŲ FIZINIŲ PATIKRINIMŲ, KURIUOS PRIVALO ATLIKTI KIEKVIENA VALSTYBĖ NARĖ, PERIODIŠKUMAS Produktų grupės | Fizinio patikrinimo dažnumas | I kategorija 1.Šviežia mėsa, įskaitant subproduktus ir Tarybos direktyvoje 92/5/EEB() apibūdintus galvijų, avių, ožkų, kiaulių ir arklių produktus | 20 % | 2.Hermetiškai supakuoti žuvų produktai siekiant išsaugoti šiuos produktus aplinkos temperatūroje, šviežios ir šaldytos žuvys, sausi ir (arba) sūdyti žuvų produktai | 3.Švieži kiaušiniai | 4.Kiauliniai taukai ir lydyti taukai | 5.Gyvūnų žarnos | 6.Perinti skirti kiaušiniai | II kategorija 1.Paukštiena ir paukštienos produktai | 50 % | 2.Triušiena, laukinių žvėrių mėsa (miško ar ūkiuose augintų laukinių gyvūnų mėsa) ir jos produktai | 3.Pienas ir pieno produktai, skirti žmonių vartojimui | 4.Kiaušinių produktai | 5.Perdirbti gyvūniniai baltymai, skirti žmonių vartojimui | 6.Žuvininkystės produktai, kiti nei I kategorijos 2 punkte nurodyti produktai, ir dvigeldžiai moliuskai | 7.Medus | III kategorija 1.Sperma | mažiausiai 1 % mažiausiai 10 % | 2.Embrionai | 3.Mėšlas | 4.Pienas ir pieno produktai (skirti ne žmonių vartojimui) | 5.Želatina | 6.Varlių kojelės ir sraigės | 7.Kaulai ir kaulų produktai | 8.Kailiai ir odos | 9.Šeriai, vilna, plaukai, plunksnos | 10.Ragai, ragų produktai, kanopos ir kanopų produktai | 11.Bitininkystės produktai | 12.Medžioklės trofėjai | 13.Perdirbtas naminių gyvūnėlių ėdalas | 14.Žaliava naminių gyvūnėlių ėdalui | 15.Žaliava, kraujas, kraujo produktai, liaukos ir organai, skirti naudoti farmacijoje | 16.Kraujo produktai, skirti techniniam naudojimui | 17.Patogenai | 18.Šienas ir šiaudai | -------------------------------------------------- II PRIEDAS TREČIŲJŲ ŠALIŲ SĄRAŠAS IR 5 STRAIPSNYJE NURODYTŲ FIZINIŲ PATIKRINIMŲ DAŽNUMAS -------------------------------------------------- III PRIEDAS +++++ TIFF +++++ --------------------------------------------------